เข็มสุดท้ายตอนเดือนมกราวันที่5 กำหนดฉีด 4เมษา65 หลังฉีดไม่ได้มีเพศสัมพันธ์ใดๆเลย พอกำหนดฉีดก็ไม่ได้ไปฉีดต่อแต่หลังจากนั้นก็ไม่ได้มีเพศสัมพันธ์ เพิ่งมีวันที่9มิถุนา แล้วกินยาคุมฉุกเฉิน อยากทราบว่าฤทธิ์ยาคุมยังอยู่หรือไม่ ระหว่างที่ฉีดก็มีประจำเดือนปกติกระปริบกระปรอยบ้าง แต่พอหยุดฉีดเดือนพฤษภาก็มีประจำเดือนมาแบบนี้จะท้องมั้ยคะ
สวัสดีค่ะ หากกำหนดฉีดยาคุมกำเนิดเข็มต่อไป คือวันที่ 4 เม.ย. แต่ไม่ได้ไปฉีด ต่อ ฤทธิ์ในการป้องกันการตั้งครรภ์ก็จะค่อยๆ หมดลงไป และหากมีเพศสัมพันธ์ ก็จะมีโอกาสตั้งครรภ์ได้ โดยอาจเกิดขึ้นภายในไม่กี่สัปดาห์หลังหยุดฉีด หรืออาจใช้เวลานานเป็นเดือนหรือปีก็ได้ อย่างไรก็ตาม หากได้มีประจำเดือนมาแล้วในเดือน พ.ค. ก็แสดงว่ารังไข่ได้กลับมาทำงานเป็นปกติแล้ว ดังนั้น ก็ย่อมจะมีโอกาสตั้งครรภ์ได้ดังนั้น เมื่อมีเพศสัมพันธ์ในวันที่ 9 มิ.ย. โอกาสตั้งครรภ์ก็จะมีได้ แต่หากได้ทานยาคุมฉุกเฉินไป ยาคุมฉุกเฉินก็จะช่วยป้องกันการตั้งครรภ์ได้ประมาณหนึ่งค่ะส่วนการจะทราบว่ามีการตั้งครรภ์หรือไม่ ก็ให้ตรวจหาการตั้งครรภ์หลังจากที่มีเพศสัมพันธ์ไปแล้วอย่างน้อย 2 สัปดาห์ค่ะและหากจะเริ่มมีเพศสัมพันธ์บ่อยๆ ก็ควรเริ่มใช้วิธีคุมกำเนิดต่างๆ ต่อไปค่ะ โดยอาจทานยาคุมกำเนิด หรือกลับไปฉีดยาคุมกำเนิดก็ได้ค่ะ